11. Forslag til "Helhedsplan for [adresse]" (Åben)
Tidl. politisk behandling BY 24.3.2020
Forventet sagsgang
TM-U, ØK, BY
Lovgrundlag
Vandløbsloven m.fl. 
SAGENS INDHOLD
Byrådet skal i denne sag tage stilling til, om forslaget til ”Helhedsplan for [adresse]” 
kan godkendes og sendes i høring. 
De syv Gudenåkommuner, Hedensted, Horsens, Skanderborg, Silkeborg, [adresse], Viborg og Randers, 
har udarbejdet et forslag til en helhedsplan for vandhåndteringen langs [adresse]. De syv byråd i 
Gudenåkommunerne godkendte i foråret 2020 et oplæg til at igangsætte udarbejdelsen af helhedsplanen. 
Planen har til formål at skabe et helhedsorienteret overblik og forståelse af [adresse] som 
vandløbssystem, samt at undersøge og anvise løsningsmuligheder for at imødegå konsekvenserne af mere 
vand og højere vandstand. Forslag til helhedsplanen foreligger nu i elektronisk udgave og kan ses på: 
www.helhedsplangudenaaen.dk.
Planens opbygning
Helhedsplanen er udarbejdet på et overordnet niveau med anvendelse af generelle vurderinger for at 
belyse rammer og muligheder. For at de beskrevne virkemidler og handlinger til at minimere 
oversvømmelsesproblemerne eventuelt kan iværksættes, kræves der nærmere detailprojektering og 
vurdering ift. gældende lovgivning, konkret effekt og omkostningseffektivitet mv. 
Muligheder for håndtering af vandet 
Helhedsplanen identificerer og undersøger fire overordnede tilgange til at håndtere vandet:

Forsinke eller parkere vandet

Bortlede vandet hurtigere

Sikre interesser lokalt eksempelvis via diger

Tilpasse anvendelsen af arealerne og derved acceptere vandets udbredelse. 
Virkemidler
Der er foretaget vurderinger af følgende generelle virkemidler: 

Tilbageholdelse af vand i hele åens opland eller i søerne i åens hovedløb

Uddybning af [adresse]

Øget grødeskæring 

Anvendelse af lavbundsordninger, vådområder og jordfordeling. 
Desuden beskrives konkrete muligheder, som kan have en mere lokal effekt. 
Vurderingerne af de overordnede virkemidler viser desværre, at der ikke umiddelbart er nemme og effektive 
virkemidler til at fjerne eller modvirke oversvømmelserne i hele [adresse]. Hverken søerne i åens 
hovedløb, eller anvendelse af lavninger i hele åens opland kan anvendes til generelt at mindske eller undgå 
oversvømmelserne i åen. Tilbageholdelse af vand i de største søer er derfor overvejende et muligt lokalt 
virkemiddel. 
Sagsnr. EMN-2020-32811
DokID: 2406237
Sagsbehandler CCHR 
Teknik- og Miljøudvalget
03-06-2021 08:00
Generel øgning af grødeskæringen vurderes ikke at være realistisk som følge af konsekvenserne på 
miljøforholdene. Generel uddybning af åen vil både være anlægsmæssigt, økonomisk og 
konsekvensmæssigt udelukket. Mindre lokale indsatser kan dog være realistiske, og eventuelt indrettes 
med en positiv miljømæssig gevinst til følge. 
I hele oplandet kan det være aktuelt at foreslå anvendelse af multifunktionel jordfordeling, 
lavbundsordninger og vådområdeprojekter, hvor landbrugsarealerne flyttes til sikre områder, og de 
økonomiske interesser fjernes fra de våde og oversvømmelsestruede arealer. Disse ordninger er baseret 
på frivillighed fra de lokale lodsejere. 
 
Oversvømmelsernes omfang og skader
Helhedsplanen rummer en beskrivelse af omfanget af oversvømmelser ved forskellige højvandssituationer. 
Der er udarbejdet et værdi- og risikokortlægningsværktøj, som giver et overordnet billede af omfanget af 
mulige omkostninger ved oversvømmelserne. Beregningerne viser ikke, hvorvidt der er sket skade på 
bygninger eller arealer, men alene, at det beregnede vandspejl i [adresse] har rørt ved bygningers 
fundament eller marker. Det fremgår, at der i alt er 419 berørte bygninger, hvoraf de fem er i [adresse] 
Kommune.
Undersøgelse af oversvømmelser i [adresse]
For særskilt at få belyst de lokale forhold i [adresse] har Teknik og Miljø i 2020 selvstændigt 
gennemført en mindre interviewrunde hos lodsejere langs [adresse] bredder i Ulstrup og omegn. 
Formålet var at få belyst den lokale oplevelse af oversvømmelserne i [adresse] februar/marts 2020, der 
svarede til en 100 års oversvømmelsessituation. 
Interviewene er koncentreret omkring Ulstrup med baggrund i, at der her er den største 
befolkningskoncentration i forhold til [adresse] samt de fleste potentielle sårbare bygninger og anlæg. En 
sammenfatning af interviewene kan ses i vedhæftede bilag. 
VURDERING
Det er Teknik og Miljøs vurdering, at helhedsplanen giver en god forståelse af [adresse] som system, samt 
hvilke tiltag og virkemidler der er bedst egnet til at imødekomme udfordringer ved oversvømmelse. Det 
vurderes ligeledes korrekt, at planen på strækningen i [adresse] udpeger to lokale virkemidler, 
som værende bedst egnet til at løse mulige udfordringer med oversvømmelser i kommunen: 

Lokale løsninger ved bygninger og infrastruktur i form af terrænhævning eller mindre diger

Anvendelse af de eksisterende ordninger som multifunktionel jordfordeling samt EU/statsligt 
finansierede vådområder og lavbundordninger. 
På strækningen fra Tangeværket til [adresse] er der undersøgt to specifikke virkemidler, som Teknik 
og Miljø ligeledes vurderer kan have en positiv effekt på strækningen. Det drejer sig om 
”regulering/restaurering af [adresse]” samt ”vandparkering i [adresse]”. 
I [adresse] er det primært ubebyggede arealer i [adresse] ådal, der kan blive oversvømmet 
ved de nuværende og fremtidige vandstandsforhold. Ved Ulstrup er der nogle få bygninger og vejarealer 
som kan være truet af oversvømmelse, men Teknik og Miljø vurderer ikke, at der pt. er brug for yderligere 
tiltag udover de elementer, der allerede er igangsat tidligere med at hæve trækstien på visse strækninger. 
De gennemførte interviews i Ulstrup og omegn peger på, at oversvømmelse fra [adresse] generelt ikke 
opleves som et større problem omkring Ulstrup, blot vandet trækker sig forholdsvis hurtigt tilbage igen. Her 
kan mere afgræsning eller slåning af engarealer afhjælpe. 
ØKONOMI
Godkendelse af helhedsplanen har ikke i sig selv økonomiske konsekvenser for Favrskov Kommune. 
INDDRAGELSE
Ved planens udarbejdelse er der indsamlet viden fra interessenter og aktører langs [adresse]. Der har 
været fokus på at identificere, hvordan oversvømmelserne opleves, og hvilke udfordringer som italesættes. 
Arbejdet er udført i samarbejde med [adresse] to Coast Climate Challenge-projektet og Region Midtjylland. 
Undersøgelsen er præget af, at der er meget forskellige og modsatrettede interesser i forhold til 
oversvømmelser langs [adresse]. Undersøgelsen kan ses her.
Gudenåkomiteen har i sin egenskab af styregruppe for udarbejdelsen af helhedsplanen behandlet planen 
7. maj 2021. Komiteen vedtog at anbefale Byrådene at godkende forslaget og sende det i høring. 
Gudenåkomitéens behandling af sagen kan ses her. 
[adresse] har i forbindelse med arbejdet nedsat en følgegruppe bestående af 14 
interesseorganisationer. Følgegruppen har haft det foreløbige materiale til helhedsplanen i forhøring. 
Danske Vandløb indsendte to kommentarer, der særligt vedrører strækningen af [adresse] i Silkeborg 
Kommune. Der er ikke modtaget bemærkninger fra de øvrige interessegrupper. Høringssvaret kan ses i 
ovenstående link til Gudenåkomiteens behandling af sagen og vil indgå i den kommende offentlige 
høringsrunde.
Forslaget behandles i alle syv Gudenåkommuner i juni 2021. Hvis forslaget godkendes i alle kommunerne, 
sendes forslaget til helhedsplanen i offentlig høring frem til 15. september 2021, hvorefter det på ny vil blive 
forelagt byrådene til endelig vedtagelse. 
INDSTILLING
Direktøren for Teknik og Miljø indstiller til Byrådet:
1.
Forslag til ”Helhedsplan for [adresse]” godkendes og sendes i høring efter behandling og godkendelse 
i de syv Gudenåkommuner
BESLUTNING
Teknik- og Miljøudvalget, 3. juni 2021
Fraværende: Ingen
Indstilles godkendt.
Bilag
1.
Interview med borgere og virksomheder (2423564)
